ؤرسولا لڭوين
{{معلومات شخص}}
'''ؤرسولا كروبر لڭوين'''{{refn|group="ن"|كنيتها لي خداتها من راجلها جات من اللوغة لبريطونية و كاتّقرا "لْڭوين" L'gwin و كاتعني "بيض، زعر، زوين".<ref>{{مرجع ويب
|url=http://www.ursulakleguin.com/Note-HowToPronounceMe.html
|title=How to Pronounce Me
|archive-url=https://web.archive.org/web/20140306133634/http://www.ursulakleguin.com/Note-HowToPronounceMe.html
|archive-date=6 مارس 2014
|access-date=22 مارس 2014
|last=Le Guin
|first=Ursula
|url-status=dead
}}</ref>}} (مزيودة ف 21 أكتوبر 1929، توفات ف 22 يناير 2018) كاتبة [[ميريكان]]ية معروفة ب الروايات ديالها د [[خيال علمي|لخيال لعلمي]] و [[فانطازيا (أداب)|لفانطازيا]]. بدات النشر لمرة اللولة ف 1959، و لكاريير لأدابية ديالها متدات علاين 60 عام، ب كتر من 20 [[رواية]]، و كتر من 100 [[قصة قصيرة]]، زيادة على قصايد شيعرية، نقد أدابي، طرجامات، و كتوبا ل الدراري الصغار.

لڭوين تولدات ف بيركلي، [[كاليفورنيا]]. مّها هيّ لكاتبة لميريكانية [[طيوضورا كروبر]] و بّاها هوّ عالم لأنطروپولوجيا [[ألفريد لويس كروبر]]. خدات ماسطر ف اللوغة لفرانساوية، و كانت بغات تكمّل الدوكتورا، مي حبساتها بعدما تجوّجات شارل لڭوين ف 1953. بدات كاتألف لكتوبا من اللخر د [[عوام 1950|لخمسينات]]، و خدات هتيمام كبير بعدما نشرات رواياتها [[سحار ديال أرضسما]] ''A Wizard of Earthsea'' ف 1968، و [[ليد ليسرية د الضلام]] ''The Left Hand of Darkness'' ف 1969، لي عتابرهوم الناقد لأدابي لميريكاني هارولد بلوم "أروع الروايات لي كتبات".{{sfn|White|1999|p=2}} هاد اللخرة ربحات على ضهرها جايزة هيوڭو و جايزة نيبيولا على أحسن رواية، و ولات ب هادشي أول [[مرا]] كاتربح هاد الجوايز. بزاف د لقيصاص و الروايات ديالها كيطراو ف الجوج [[كون خيالي|عوالم خيالية]] ديال [[عالم هيين|هيين]] Hain و [[عالم أرضسما|أرضسما]] Earthsea. عندها كتوبا كيطراو لأحدات ديالهوم ف بلاد خيالية سميتها ؤرسينيا، و أعمال خرين لي موجهين ل الدراري الصغار، زيادة على شلّا [[أنطولوجيا]]ت.

لكتابات ديال لڭوين متأتّرين ب لأنطروپولوجيا التقافية، [[طاوية|الطاوية]]، [[فيمينيزم|لفيمينيزم]]، و لمؤلفات ديال عالم لپسيكولوجيا [[كارل يونڭ]]. عدد د لقيصاص ديالها لأبطال ديالهوم عولاما ديال لأنطروپولوجيا، و لأفكار الطاوية على التوازن كيبانو ف لكتابة ديالها. لڭوين كسرات عدد ديال لعادات ف لكتابة لقيصاصية ف لغرب، متلا ب تدخال شخصيات عندها بشرة داكنة ف روايات أرضسما، و تخدام أساليب و قلدات أدابية ماشي معتادة ف أعمال بحال "ديما راجع ل الدار" Always Coming Home لي خرج ف 1985. من أهم [[طيم (أداب)|الطيمات]] السياسية و لإجتماعية ف كتاباتها، كاين لعيرقية، الجندر، ال<nowiki/>[[سيكس (بيولوجيا)|سيكس]]، و التحول من الطفولة ل الرشد. و حاولات تستكشف عدد د لأنضيما السياسية ف رواياتها، بحال لقصة لفلسفية "دوك لي كيمشيو فحالهوم من ؤميلاس" ''The Ones Who Walk Away from Omelas'' و رواية "[[لمحرومين (رواية)|لمحرومين]]" ''The Dispossessed'' (1974).

لڭوين كان عندها تأتير عضيم على لمجال ديال [[تعاويد|التعاويد]] التأمّولي، و خدات هتيمام كبير من عند النقاد. ربحات جايزة هيوڭو 8 د لمرات، جايزة نيبيولا 6 د لمرات، و جايزة لوكوس 24 مرّة. ف 2003 ولات تاني مرا كاتاخد اللقب ديال "السيد لكبير" ''Grand Master'' ديال لخيال لعلمي و لفنطازيا ف لميريكان. ف عام 2000، لمكتابة د لكونڭريس عتابراتها "أسطورة حية"، و ف 2014 خدات لميدالية د لمؤسسة لوطنية د لكتاب على "مساهمة متيازية ف لأداب لمريكاني". ؤرسولا لڭوين كان عندها تأتير على بزاف د لكتّاب لمعروفين بحال [[سلمان رشدي]]، [[ديڤيد ميتشل]]، [[نييل ڭيمان]]، و [[أيان بانكس]]. مورا ما ماتت، الناقد دجون كلوت كتب بلي لڭوين "ترأسات لخيال لعلمي ف لميريكان ل نص قرن".<ref name="Clute Guardian Obit2">{{Cite news
|last=Clute
|first=John
|date=24 يناير 2018
|title=Ursula K Le Guin obituary
|work=The Guardian
|url=https://www.theguardian.com/books/2018/jan/24/obituary-ursula-k-le-guin
|access-date=28 فبراير 2019
|archive-date=9 نونبر 2019
|archive-url=https://web.archive.org/web/20191109010500/https://www.theguardian.com/books/2018/jan/24/obituary-ursula-k-le-guin
|url-status=live
}}</ref> لكاتب مايكل تشابون عتابرها "أعضم كاتب ؤلا كاتبة ميريكانية ف الجيل ديالها".<ref name="Fellow Writers2">{{مرجع ويب
|url=https://www.loa.org/news-and-views/1375-fellow-writers-remember-ursula-k-le-guin-1929-2018
|title=Fellow writers remember Ursula K. Le Guin, 1929–2018
|date=26 يناير 2018
|publisher=Library of America
|archive-url=https://web.archive.org/web/20200127093107/https://www.loa.org/news-and-views/1375-fellow-writers-remember-ursula-k-le-guin-1929-2018
|archive-date=27 يناير 2020
|access-date=5 مارس 2019
|url-status=live
}}</ref><ref name=":02">{{مرجع ويب
|url=https://www.theparisreview.org/blog/2019/11/20/leguins-subversive-imagination/
|title=Le Guin's Subversive Imagination
|date=20 نونبر 2019
|website=The Paris Review
|language=en
|archive-url=https://web.archive.org/web/20191224023023/https://www.theparisreview.org/blog/2019/11/20/leguins-subversive-imagination/
|archive-date=24 دجنبر 2019
|access-date=24 نونبر 2019
|last=Chabon
|first=Michael
|url-status=live
}}</ref>

== نوطات ==
{{عيون|group="ن"}}

== مصادر ==
{{عيون|25em}}
{{ضبط مخازني}}

[[تصنيف:ؤرسولا لڭوين| ]]
[[تصنيف:شاعرة ميريكانية]]
[[تصنيف:وفيات 2018]]
[[تصنيف:زيادة 1929]]
[[تصنيف:كتاب و كاتبات ميريكانيين د التعاويد لعيلمي]]
ؤرسولا كروبر لڭوين (مزيودة ف 21 أكتوبر 1929، توفات ف 22 يناير 2018) كاتبة ميريكانية معروفة ب الروايات ديالها د لخيال لعلمي و لفانطازيا. بدات النشر لمرة اللولة ف 1959، و لكاريير لأدابية ديالها متدات علاين 60 عام، ب كتر من 20 رواية، و كتر من 100 قصة قصيرة، زيادة على قصايد شيعرية، نقد أدابي، طرجامات، و كتوبا ل الدراري الصغار.

لڭوين تولدات ف بيركلي، كاليفورنيا. مّها هيّ لكاتبة لميريكانية طيوضورا كروبر و بّاها هوّ عالم لأنطروپولوجيا ألفريد لويس كروبر. خدات ماسطر ف اللوغة لفرانساوية، و كانت بغات تكمّل الدوكتورا، مي حبساتها بعدما تجوّجات شارل لڭوين ف 1953. بدات كاتألف لكتوبا من اللخر د لخمسينات، و خدات هتيمام كبير بعدما نشرات رواياتها سحار ديال أرضسما A Wizard of Earthsea ف 1968، و ليد ليسرية د الضلام The Left Hand of Darkness ف 1969، لي عتابرهوم الناقد لأدابي لميريكاني هارولد بلوم "أروع الروايات لي كتبات". هاد اللخرة ربحات على ضهرها جايزة هيوڭو و جايزة نيبيولا على أحسن رواية، و ولات ب هادشي أول مرا كاتربح هاد الجوايز. بزاف د لقيصاص و الروايات ديالها كيطراو ف الجوج عوالم خيالية ديال هيين Hain و أرضسما Earthsea. عندها كتوبا كيطراو لأحدات ديالهوم ف بلاد خيالية سميتها ؤرسينيا، و أعمال خرين لي موجهين ل الدراري الصغار، زيادة على شلّا أنطولوجيات.

لكتابات ديال لڭوين متأتّرين ب لأنطروپولوجيا التقافية، الطاوية، لفيمينيزم، و لمؤلفات ديال عالم لپسيكولوجيا كارل يونڭ. عدد د لقيصاص ديالها لأبطال ديالهوم عولاما ديال لأنطروپولوجيا، و لأفكار الطاوية على التوازن كيبانو ف لكتابة ديالها. لڭوين كسرات عدد ديال لعادات ف لكتابة لقيصاصية ف لغرب، متلا ب تدخال شخصيات عندها بشرة داكنة ف روايات أرضسما، و تخدام أساليب و قلدات أدابية ماشي معتادة ف أعمال بحال "ديما راجع ل الدار" Always Coming Home لي خرج ف 1985. من أهم الطيمات السياسية و لإجتماعية ف كتاباتها، كاين لعيرقية، الجندر، السيكس، و التحول من الطفولة ل الرشد. و حاولات تستكشف عدد د لأنضيما السياسية ف رواياتها، بحال لقصة لفلسفية "دوك لي كيمشيو فحالهوم من ؤميلاس" The Ones Who Walk Away from Omelas و رواية "لمحرومين" The Dispossessed (1974).

لڭوين كان عندها تأتير عضيم على لمجال ديال التعاويد التأمّولي، و خدات هتيمام كبير من عند النقاد. ربحات جايزة هيوڭو 8 د لمرات، جايزة نيبيولا 6 د لمرات، و جايزة لوكوس 24 مرّة. ف 2003 ولات تاني مرا كاتاخد اللقب ديال "السيد لكبير" Grand Master ديال لخيال لعلمي و لفنطازيا ف لميريكان. ف عام 2000، لمكتابة د لكونڭريس عتابراتها "أسطورة حية"، و ف 2014 خدات لميدالية د لمؤسسة لوطنية د لكتاب على "مساهمة متيازية ف لأداب لمريكاني". ؤرسولا لڭوين كان عندها تأتير على بزاف د لكتّاب لمعروفين بحال سلمان رشدي، ديڤيد ميتشل، نييل ڭيمان، و أيان بانكس. مورا ما ماتت، الناقد دجون كلوت كتب بلي لڭوين "ترأسات لخيال لعلمي ف لميريكان ل نص قرن". لكاتب مايكل تشابون عتابرها "أعضم كاتب ؤلا كاتبة ميريكانية ف الجيل ديالها".

 نوطات 

 مصادر 

 
تصنيف:شاعرة ميريكانية
تصنيف:وفيات 2018
تصنيف:زيادة 1929
تصنيف:كتاب و كاتبات ميريكانيين د التعاويد لعيلمي